Ego Willelmus, miseratione divina Lingonensis episcopus, universis presentes litteras inspecturis, notum facio quod Huo, miles de Legne, dedit et concessit in elemosinam fratribus milicie Templi quicquid habebat in Wevra de Gegne, quod est in ambitu qui est intra viam quæ ducit ad Tornodorum, et rutum et fossatum quod fratres Fonteneti fecerunt usque ad prata de Niceio, hoc excepto quod dictus miles retinuit sibi medietatem cujusdam prati quod fuit Umberti Farsi, et hasteolam quandam que est juxta illud pratum quod est filii Simonis Farsi. Dedit etiam et concessit dictus miles, predictis fratribus Templi, in elemosinam, quicquid habebat in Vilielmum et Henricum, scilicet, filios Clareti de Legne; et hæc omnia laudavit Elisabeth, uxor ejusdem militis, et Manasses, miles, de Senevoi qui eschangium fecerat dicto Huoni de terragio nominato. In cujus rei testimonium, ad peticionem prænominati Huonis, presentem paginam sigilli mei munimine feci roborari. Actum, anno Gracie millesimo ducentesimo quarto-decimo.